**בבית משפט השלום בירושלים**                                **ת"פ**

**המאשימה:**                  **מ ד י נ ת י ש ר א ל**

באמצעות פרקליטות מחוז ירושלים (פלילי)

עוזי חסון 4, ירושלים

טלפון: 02-6208122 פקס: 02-6246113

**- נ ג ד -**

**הנאשמים: 1. שרה נתניהו**

האב: שמואל

ירושלים

**2. עזרא סיידוף**

האב: צבי

ירושלים

**בקשה לקביעת מותב תלתא**

**בהתאם לסעיף 47 לחוק בתי המשפט [נוסח משולב], התשמ"ד-1984**

המאשימה מתכבדת בזה לבקש מנשיא בית המשפט הנכבד לקבוע כי תיק זה ידון לפני מותב תלתא, וזאת מן הטעמים הבאים:

1. הנאשמת 1 הינה רעייתו של ראש הממשלה המכהן, מר בנימין נתניהו. כתב האישום עוסק בעבירות על טוהר המידות, בהן קבלת כספי ציבור במרמה בנסיבות מחמירות ומרמה והפרת אמונים. עבירות אלה מיוחסות לנאשמת 1 בגין מעשים שביצעה במהלך תקופות כהונתו של מר נתניהו כראש ממשלה, במעון הרשמי של ראש הממשלה בירושלים.
2. הנאשם 2 שימש בתקופה הרלוונטית לכתב האישום בתפקידים בכירים במשרד ראש הממשלה, וביצע את המעשים המיוחסים לו במסגרת אחריותו על ניהול המעון הרשמי והמעון הפרטי של ראש הממשלה. אף לנאשם 2 מיוחסות עבירות על טוהר המידות, בהן קבלת כספי ציבור במרמה בנסיבות מחמירות עבור משפחת נתניהו, מרמה והפרת אמונים וזיוף בידי עובד הציבור.
3. המאשימה סבורה כי בנסיבות אלה, בשים לב לכך שמדובר בעבירות שבוצעו על פי כתב האישום במעון הרשמי של ראש הממשלה,תוךניצולבמרמהשלהכלליםהחליםעלראשהממשלהומשפחתו, ובשים לב לרגישות הציבורית של תיק זה ולמעמדה הציבורי של הנאשמת,מוצדקכיהתיקיידוןבפניהרכבשלשלושהשופטים.

נוכח כל האמור, תבקש המאשימה מנשיא בית המשפט הנכבד להיעתר לבקשה ולקבוע הרכב של שלושה שופטים שידון בתיק.

‏ח' תמוז תשע"ח

‏21 יוני 2018

דני ויטמן, עו"ד ארז פדן, עו"ד ג'ני אבני, עו"ד

פרקליט מחוז ירושליםמשנה לפרקליט מחוז ירושליםממונה בפרקליטות מחוז ירושלים

פלילי פלילי פלילי